Jumalan armoa ja rakkautta arvoisat katsojat. Olen Anne Huhtala.
Tämän ohjelman aiheena on "Kristuksen morsian valvoo".
Paneudumme hengellisen valvomisen tärkeyteen.
Yhtenä iltana, kun olin käynyt ystäväni luona rukoilemassa, -
kotiin tultuani sain kuulla lauseen: "Minä tulen pian."
Tämä oli ihmeellistä. Tiesin Jeesuksen puhuneen minulle.
Hän vahvisti minulle lupauksen tulemisestaan.
Hän haluaa pitää morsiamensa valvovassa tilassa.
Nyt valmistellaan Kristuksen morsiamia Karitsan häihin.
Jeesus sanoo:
Rakkaat ystävät, nyt on Hengellä täyttymisen aika.
On aika syödä ja juoda, Herra vuodattaa Pyhää Henkeään.
Hän ruokkii Sanallaan ja valmistelee seurakuntaa ylösottoon.
Mietitään aluksi, mitä on valvominen.
Valvominen on Herran ilmestymisen odotusta.
Se on omalla vartiopaikalla palvelemista.
Ja se on sydämen puhtauden vaalimista.
Valvova neitsyt ei anna öljylamppunsa sammua.
Hän huolehtii, että lamppu loistaa öljyn, Pyhän Hengen, voimasta -
odottaessaan Karitsan häitä.
Jeesus laski sydämeeni taakan:
Moniko uskova on valmistautunut?
Moniko elää niin lähellä Jeesusta, ettei öljy pääse loppumaan?
Jos olet epävarma hengellisestä tilastasi, nyt on aika herätä -
ja uudistaa rakkaussuhde Jeesukseen.
On aika nousta rukoustaisteluun. Jeesus tulee pian.
On aika herättää ensirakkaus palavaksi.
Täyttyä Pyhällä Hengellä.
Vain uskollinen rakkaussuhde pitää meidät valvovassa tilassa -
ja Hengessä palavina Kristuksen palvelijoina.
Jeesus varoitti useasti opetuslapsiaan nukahtamasta.
Jeesus kehotti Mark.14:38:
Kun Jeesus otti opetuslapsia mukaan rukoilemaan kirkastusvuorelle,-
he nukahtivat. Samoin kävi Getsemanen puutarhassa.
Jeesus käski heidän valvoa.
Hän odotti heiltä rukousta ja tukea raskaimmalla hetkellä.
Mutta he nukahtivat.
Opetuslapsien nukahtaminen on esikuvallista.
Ennen ylöstempausta moni laiminlyö kestävän rukouksen, -
antaa periksi uneliaisuuden hengelle ja nukahtaa.
Apostoli Paavalilla -
oli jo huoli alkuseurakunnan hengellisestä tilasta.
Hän herätteli Efeson seurakuntaa Ef.5:14-17:
Jeesus näkee sydämemme ja seurakuntamme hengellisen tilan.
Jeesus antoi kehotusta ja palautetta seurakunnille -
apostoli Johanneksen kautta valtavassa ilmestyksessä -
Patmoksen saarella, jossa Johannes oli vangittuna evankeliumin tähden.
Profetia löytyy ilmestyskirjasta.
Siinä Jeesus kävelee lampunjalkojen eli seurakuntien keskellä.
Hän havaitsi osan seurakunnista odottavan Herran ilmestymistä, -
mutta osa oli nukahtanut ja hengellisesti kuolemaisillaan.
Otan muutaman esimerkin.
Jeesus lausui uskolliselle Filadelfian seurakunnalle:
"Minä tiedän sinun tekosi. -
Katso, olen avannut eteesi oven, eikä kukaan voi sitä sulkea; -
sillä tosin on sinun voimasi vähäinen, mutta sinä olet ottanut vaarin -
minun sanastani etkä ole minun nimeäni kieltänyt.
Minä tulen pian. Pidä kiinni siitä mitä sinulla on, -
ettei kukaan vie voitonseppelettäsi."
Sardeksen hengellinen tila oli valitettavasti päinvastainen.
Sardekselle Hän lausui: "Näin sanoo hän,
jolla on Jumalan seitsemän henkeä ja seitsemän tähteä:
"Minä tiedän sinun tekosi:
sinulla on se nimi, että elät, mutta sinä olet kuollut.
Heräjä valvomaan ja vahvista jäljellejääneitä,
niitä, jotka ovat olleet kuolemaisillaan;
Filadelfian seurakunta valvoi ja ahkeroi.
Sardeksessa Hengen palo oli loppunut ja liekki sammunut.
Kuolleet luut olivat Henkeä vailla.
Vain muutamia ymmärtäväisiä odottaisi ihana palkinto taivaassa.
Nykyseurakunnista löytyy samoin puutteita ja kiitettäviä piirteitä.
Osa uskovista on nukahtanut.
Heidän rukouselämänsä on lopahtanut.
He ovat unohtaneet asemansa Kristuksessa, -
antaneet periksi kiusauksille ja etääntyneet Jeesus-elämästä.
Sardeksen saama kehotus: -
"Herää valvomaan ja vahvista jäljelle jääneitä" -
on tulkittavissa myös kehotukseksi seurakuntien paimenille nyt.
Tehkää itsekin parannus ja herätkää valvomaan -
ja herättelemään seurakuntaa.
Pyytäkää voiteluvoimaa, jotta seurakuntaruumiin osat elpyisivät -
ja vahvistuisivat toimimaan muiden osien kanssa Hengen voimassa.
Room.12:11:ssä kehotetaan:
Matt. 25:ssä on Jeesuksen vertaus kymmenestä neitsyestä, -
joista puolet on tyhmiä, puolet viisaita:
"Silloin on taivasten valtakunta oleva kymmenen neitsyen kaltainen -
jotka ottivat lamppunsa ja lähtivät ylkää vastaan.
Mutta viisi heistä oli tyhmää ja viisi ymmärtäväistä.
Tyhmät ottivat lamppunsa, mutta eivät ottaneet öljyä mukaansa.
Mutta ymmärtäväiset ottivat öljyä astioihinsa ynnä lamppunsa.
Yljän viipyessä tuli heille kaikille uni, ja he nukkuivat.
Mutta yösydännä kuului huuto: 'Katso, ylkä tulee! Menkää häntä vastaan.'
Silloin kaikki nämä neitsyet nousivat ja laittoivat lamppunsa kuntoon.
Ja tyhmät sanoivat ymmärtäväisille: 'Antakaa meille öljyänne,
sillä meidän lamppumme sammuvat'. Mutta ymmärtäväiset vastasivat ...
'Emme voi, se ei riitä meille ja teille.
Menkää ennemmin myyjäin luo ostamaan itsellenne.'
Mutta heidän lähdettyään ostamaan ylkä tuli; ja ne, jotka olivat valmiit,
menivät hänen kanssansa häihin, ja ovi suljettiin.
Ja myöhemmin toisetkin neitsyet tulivat ja sanoivat:
'Herra, Herra, avaa meille!' Mutta hän vastasi ja sanoi:
'Totisesti minä sanon teille: minä en tunne teitä'.
Valvokaa siis, sillä ette tiedä päivää ettekä hetkeä."
Neitsyet näyttivät ulkonaisesti samanlaisilta.
He näyttävät odottavan Herraansa.
He ottivat lamppunsa ja lähtivät sulhasta vastaan.
Vain viisaat varustautuivat täysin öljyastioin.
Tässä tulee esille se, -
mikä ero on viisailla ja tyhmillä Kristuksen morsiamilla.
Tyhmillä ei ollut Hengen varustusta. Jumalan tulen voima puuttui.
Uudestisyntymisessä Jeesuksen veri puhdistaa kaikista synneistä -
ja he saavat sisimpäänsä Jumalan Hengen.
Jumalan lapset aloittavat puhtaina öljylamppuina -
uuden elämän Jumalan kirkkauden valtakunnassa.
Yhteys syvenee rukousten kautta ja ymmärrys kasvaa Sanan kautta.
Voima lisääntyy voitelun kautta.
Tämä on vertauksessa mainittujen öljyastioiden täyttämistä.
Ymmärtäväiset neitsyet vaalivat Hengen paloa.
Yhteys Jeesukseen on kunnossa, on voimaa ja intoa palvella.
Ymmärtämättömät neitsyet laiskottelevat.
He eivät ottaneet öljyastioita mukaansa.
Ehkä ne tuntuivat liian raskailta kantaa.
Astioiden täyttäminen on aikaa vievää Herran kasvojen etsimistä -
ja Hänen läsnäolossa viipymistä.
Ehkä he häpesivät julkisesti tunnustaa Jeesuksen herrakseen?
Oliko rakkaus Jeesukseen hiipumassa?
Oliko heistä tullut uskonnollisia ja tekopyhiä?
Rakkauden ja yhteyden hiipuessa öljyvirta vähitellen tyrehtyy.
Lamppu sammuu eikä enää levitä Kristuksen valoa.
Jos hehkulamppua ei kierretä tiiviisti kantaan, se ei pala.
Tyhmän neitsyen liekin hiipuessa -
morsian liukuu palavuudesta uskonnolliseen tilaan.
Hengen poistuessa penseä morsian altistuu vihollisen ansoille, -
ja lankeaminen on todennäköistä.
Ilman Kristusta emme voi kestää koetusta.
Paavali varoitti penseydestä 2.Kor.13:5:
Meidän on tärkeää joka päivä valvoa hengellistä tilaamme.
Kun riipumme Jeesuksessa, Pyhä Henki pitää meidät valvovassa tilassa.
Juudas neuvoo Juud.1:20-21:
Ilmestysmajan seitsenhaaraiset öljylamput paloivat -
illasta aamuun Herran edessä.
Jumala asetti Aaronin poikineen huolehtimaan, ettei öljy loppunut -
eivätkä lamput sammuneet yölläkään.
Tämä oli esikuvallista.
Lamput kuvaavat uuden liiton seurakuntia ja öljy Pyhää Henkeä.
Jeesus opetti juuri tästä vertauksessa kymmenestä neitsyestä.
Hän kehotti pimeinäkin hetkinä yhdessä valvomaan.
"Meillä on yhdyskuntamme taivaassa, -
ja sieltä me odotamme Jeesusta Kristusta vapahtajaksi, -
joka on muuttava meidän alennustilamme ruumiin -
kirkkautensa ruumiin kaltaiseksi sillä voimallaan, -
jolla hän myös voi tehdä kaikki itsellensä alamaiseksi." (Fil. 3:20-21)
Rauhan Jumala pyhittäköön sinut kokonansa -
ja säilyköön koko sinun henkesi ja sielusi ja ruumiisi -
nuhteettomana Herramme tulemukseen.
Tekstitys: Johanna Holmström